CELEX: C2004/201/07
Language: hu
Date: 2004-08-07 00:00:00
Title: A Bíróság ítélete (első tanács) 2004. június 24-én a C-350/02. sz. Európai Közösségek Bizottsága kontra Holland Királyság ügyben (Tagállami mulasztás – Személyes adatok kezelése és a magánélet védelme a távközlési ágazatban – A 97/66/EK irányelv 6. és 9. cikke – Az indokolással ellátott véleményben a panasz pontos meghatározása)

7.8.2004   
            
            
               HU
            
            
               Az Európai Unió Hivatalos Lapja
            
            
               C 201/4
            
         
      A BÍRÓSÁG ÍTÉLETE
   
   (első tanács)
   2004. június 24-én
   a C-350/02. sz. Európai Közösségek Bizottsága kontra Holland Királyság ügyben (1)
   
   (Tagállami mulasztás - Személyes adatok kezelése és a magánélet védelme a távközlési ágazatban - A 97/66/EK irányelv 6. és 9. cikke - Az indokolással ellátott véleményben a panasz pontos meghatározása)
   (2004/C 201/07)
   Az eljárás nyelve: holland
   A C-350/02. sz. az Európai Közösségek Bizottsága (meghatalmazott M. Shotter és W. Wils) kontra Holland Királyság (meghatalmazott: S. Terstal) ügyben, amelynek tárgya annak megállapítása, hogy mivel nem fogadta el azokat a törvényi, rendeleti és közigazgatási rendelkezéseket, amelyek ahhoz szükségesek, hogy a nemzeti jogba átültetésre kerüljön a távközlési ágazatban a személyes adatok kezeléséről és a magánélet védelméről szóló, 1997. december 15-i 97/66/EK európai parlamenti és tanácsi irányelv (HL 1998., L 24., 1. o.) 6. és 9. cikke, vagy legalábbis nem közölte a Bizottsággal ezeket a rendelkezéseket, a Holland Királyság elmulasztotta az EK-Szerződés alapján fennálló kötelezettségei teljesítését, a Bíróság (első tanács) tagjai: P. Jann, tanácselnök, A. La Pergola, S. von Bahr, R. Silva de Lapuerta és K. Lenaerts (előadó), bírák, főtanácsnok: J. Kokott, hivatalvezető: M.-F. Contet, vezető tisztviselő, 2004. június 24-én meghozta ítéletét, amelynek rendelkező része a következő:
   
               1.
            
            
               Mivel hiányosan ültette át a távközlési ágazatban a személyes adatok kezeléséről és a magánélet védelméről szóló, 1997. december 15-i 97/66/EK európai parlamenti és tanácsi irányelv 6. cikkét, egyrészt mert a Wet houdende regels inzake de telecommunicatie (Telecommunicatiewet) 11.5 cikk (1) bekezdése egy olyan általános közigazgatási rendelkezésre utal, amelyet az Európai Közösségek Bizottságával nem közöltek, másrészt mert a Telecommunicatiewet 11.5 cikk (3) bekezdése szerinti átültető rendelkezéseket a Bizottsággal nem közölték, továbbá mivel hiányosan ültette át az irányelv 9. cikkét, a Holland Királyság elmulasztotta az irányelv alapján fennálló kötelezettségei teljesítését.
            
         
               2.
            
            
               A keresetet az ezt meghaladó részében elutasítja.
            
         
               3.
            
            
               Kötelezi a Holland Királyságot, saját költségein felül a Bizottság költségei háromnegyed részének viselésére.
            
         
               4.
            
            
               A Bizottság a kereset ezt meghaladó részével kapcsolatosan felmerült költségeit maga viseli.
            
         
      (1)  HL C 323., 2002.12.21